CELEX: 32018D1884
Language: et
Date: 2018-12-03 00:00:00
Title: Nõukogu otsus (ÜVJP) 2018/1884, 3. detsember 2018, millega muudetakse otsust 2010/452/ÜVJP Euroopa Liidu vaatlusmissiooni kohta Gruusias (EUMM Georgia) ja pikendatakse selle kehtivust

4.12.2018   
               
               
                  ET
               
               
                  Euroopa Liidu Teataja
               
               
                  L 308/41
               
            
         NÕUKOGU OTSUS (ÜVJP) 2018/1884,
         3. detsember 2018,
         millega muudetakse otsust 2010/452/ÜVJP Euroopa Liidu vaatlusmissiooni kohta Gruusias (EUMM Georgia) ja pikendatakse selle kehtivust
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 12. augustil 2010 vastu otsuse 2010/452/ÜVJP, (1) millega pikendati nõukogu ühismeetmega 2008/736/ÜVJP (2) loodud Euroopa Liidu vaatlusmissiooni Gruusias (EUMM Georgia).
                  
               
                     (2)
                  
                  
                     Nõukogu võttis 12. detsembril 2016 vastu otsuse (ÜVJP) 2016/2238, (3) millega pikendati EUMM Georgia volitusi kuni 14. detsembrini 2018 ja nähti ette lähtesumma kuni 14. detsembrini 2017.
                  
               
                     (3)
                  
                  
                     Nõukogu võttis 7. detsembril 2017 vastu otsuse (ÜVJP) 2017/2263, (4) millega nähti ette lähtesumma kuni 14. detsembrini 2018.
                  
               
                     (4)
                  
                  
                     Poliitika- ja julgeolekukomitee soovitas pärast 2018. aasta strateegilist läbivaatamist pikendada EUMM Georgia volitusi kuni 14. detsembrini 2020.
                  
               
                     (5)
                  
                  
                     Otsust 2010/452/ÜVJP tuleks vastavalt muuta.
                  
               
                     (6)
                  
                  
                     EUMM Georgia viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2010/452/ÜVJP muudetakse järgmiselt.
            
                        1)
                     
                     
                        Artikli 14 lõikesse 1 lisatakse järgmine lõik:
                        „Missiooni tegevusega seonduvate kulutuste katmiseks ette nähtud lähtesumma ajavahemikul 15. detsembrist 2018 kuni 14. detsembrini 2020 on 38 200 000 eurot.“
                     
                  
                        2)
                     
                     
                        Artikli 18 teine lõik asendatakse järgmisega:
                        „See kehtib kuni 14. detsembrini 2020.“
                     
                  
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 15. detsembrist 2018.
         
         
            Brüssel, 3. detsember 2018
            
               
                  Nõukogu nimel
               
               
                  eesistuja
               
               N. HOFER
            
         
         
            (1)  Nõukogu 12. augusti 2010. aasta otsus 2010/452/ÜVJP Euroopa Liidu vaatlusmissiooni kohta Gruusias (EUMM Georgia) (ELT L 213, 13.8.2010, lk 43).
         
            (2)  Nõukogu 15. septembri 2008. aasta ühismeede 2008/736/ÜVJP Euroopa Liidu vaatlusmissiooni kohta Gruusias, EUMM Georgia (ELT L 248, 17.9.2008, lk 26).
         
            (3)  Nõukogu 12. detsembri 2016. aasta otsus (ÜVJP) 2016/2238, millega muudetakse otsust 2010/452/ÜVJP Euroopa Liidu vaatlusmissiooni kohta Gruusias (EUMM Georgia) (ELT L 337, 13.12.2016, lk 15).
         
            (4)  Nõukogu 7. detsembri 2017. aasta otsus (ÜVJP) 2017/2263, millega muudetakse otsust 2010/452/ÜVJP Euroopa Liidu vaatlusmissiooni kohta Gruusias (EUMM Georgia) (ELT L 324, 8.12.2017, lk 51).